CELEX: 32011D0343
Language: lt
Date: 1299628800000
Title: 2011/343/ES: 2011 m. kovo 9 d. Tarybos sprendimas dėl Europos bendrijos ir Jordanijos Hašimitų Karalystės mokslinio ir technologinio bendradarbiavimo susitarimo sudarymo

17.6.2011   
            
            
               LT
            
            
               Europos Sąjungos oficialusis leidinys
            
            
               L 159/1
            
         TARYBOS SPRENDIMAS
   2011 m. kovo 9 d.
   dėl Europos bendrijos ir Jordanijos Hašimitų Karalystės mokslinio ir technologinio bendradarbiavimo susitarimo sudarymo
   (2011/343/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 186 straipsnį kartu su 218 straipsnio 6 dalies a punkto v papunkčiu,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą,
   kadangi:
   
               (1)
            
            
               Komisija Bendrijos vardu vedė derybas dėl Europos bendrijos ir Jordanijos Hašimitų Karalystės mokslinio ir technologinio bendradarbiavimo susitarimo (toliau – Susitarimas).
            
         
               (2)
            
            
               2009 m. lapkričio 30 d. Briuselyje Šalių atstovai pasirašė Susitarimą, kuris nuo jo pasirašymo datos pagal Susitarimo 7 straipsnio 2 dalį buvo laikinai taikomas iki tol, kol bus sudarytas.
            
         
               (3)
            
            
               2009 m. gruodžio 1 d. įsigaliojus Lisabonos sutarčiai, Europos Sąjunga pakeitė Europos bendriją ir perėmė jos teises bei pareigas.
            
         
               (4)
            
            
               Susitarimas turėtų būti sudarytas Sąjungos vardu,
            
         PRIĖMĖ ŠĮ SPRENDIMĄ:
   1 straipsnis
   Europos bendrijos ir Jordanijos Hašimitų Karalystės mokslinio ir technologinio bendradarbiavimo susitarimas patvirtinamas Sąjungos vardu (1).
   2 straipsnis
   Tarybos pirmininkas Sąjungos vardu pateikia Susitarimo 7 straipsnio 2 dalyje numatytą pranešimą ir pateikia Jordanijos Hašimitų Karalystei šį pranešimą:
   
      „2009 m. gruodžio 1 d. įsigaliojus Lisabonos sutarčiai, Europos Sąjunga pakeitė Europos bendriją ir perėmė jos teises bei pareigas ir nuo tos datos naudojasi visomis Europos bendrijos teisėmis ir prisiima visas jos pareigas. Todėl nuorodos į „Europos bendriją“ Susitarimo tekste atitinkamais atvejais laikomos nuorodomis į „Europos Sąjungą“.“
   
   3 straipsnis
   Šis sprendimas įsigalioja jo priėmimo dieną.
   
      Priimta Briuselyje 2011 m. kovo 9 d.
      
         
            Tarybos vardu
         
         
            Pirmininkas
         
         CSÉFALVAY Z.
      
   
   
      (1)  Žr. šio Oficialiojo leidinio p. 108.